Dubník (národná prírodná rezervácia)

Dubník je národná prírodná rezervácia a územie európskeho významu v správe štátnej ochrany prírody Dunajské luhy. Nachádza sa v katastrálnom území obcí Dvorníky, Pusté Sady a Vinohrady nad Váhom v okrese Galanta a okrese Hlohovec v Trnavskom kraji s nadmorskou výškou od 153 do   

 Národná prírodná rezervácia 
Územie bolo vyhlásené alebo novelizované v rokoch 1954, 1972, 1993 na rozlohe 165,19 ha. Ochranné pásmo nebolo určené.

 Predmet ochrany 
Predmetom ochrany je: Ornitologická lokalita výrika malého. V odlesnenej krajine vzácny a ojedinelý zvyšok prirodzeného lesného spoločenstva (zo skupiny lesov JV Európy) s chránenými druhmi. Pôdnym typom je černozem, geologickým podkladom spraš. Na okraji NPR staré duby - vtáčie hniezdisko.

 Územie európskeho významu 
Výnosom Ministerstva životného prostredia Slovenskej republiky č. 3/2004-5. 1 zo 14. júla 2004, ktorým sa vydáva národný zoznam území európskeho významu bolo územie zaradené medzi územia európskeho významu s identifikačným kódom SKUEV0074 Dubník.

 Predmet ochrany 
Predmetom ochrany sú biotopy:
 Eurosibírske dubové lesy na spraši a piesku
 Karpatské a panónske dubovo-hrabové lesy
 Panónsko-balkánske cerové lesy

 Fauna 
Vtáky:

Cieľový druh výrik lesný (Otus scops), je dokladovaný ako hniezdič aj v blízkom okolí, pri Šintave v roku 1956 a pri Zemianskych Sadoch v roku 1954. V rokoch mapovania pre Atlas hniezdneho rozšírenia vtákov v ČSSR 1973 - 1977 bol zistený ako predpokladaný hniezdič. Nasledujúce mapovanie, zachytené v diele Rozšírenie vtákov na Slovensku, neprináša z rokov 1980 - 1999 žiadne výsledky. Dielo Sovy Slovenska vo fotografii dopĺňa poznatky o rozšírení sov z rokov 2000 - 2009 a v širšom okolí bol zistený výskyt, klasifikovaný ako pravdepodobné hniezdenie. V nasledujúcich rokoch, 2009 - 2018, nie sú žiadne údaje o výskyte výrika lesného v chránenom území ani v jeho ochrannom pásme v databázach AVES, KIMS a Birding SK.

 Galéria 

 Referencie 

 Iné projekty 

 Externé odkazy 

 Chránené územia, Štátna ochrana prírody Slovenskej republiky

 Zdroj 

Kategória:Národné prírodné rezervácie v Trnavskom kraji
Kategória:Chránené územia v okrese Galanta
Kategória:Chránené územia v okrese Hlohovec
Kategória:Dvorníky
Kategória:Pusté Sady
Kategória:Vinohrady nad Váhom
Kategória:Územia európskeho významu na Slovensku